Rema 1000

Rema 1000, stilisert som REMA 1000, er en norsk franchisekjede med dagligvareforretninger som eies av Reitan Retail.

Den første butikken ble startet av forretningsmannen Odd Reitan i samarbeid med hans far Ole Reitan 15. februar 1979 på Bromstad i Trondheim, under navnet Rema 600. Året etter ble det åpnet en butikk i Mo i Rana, og butikkens navn ble endret til Rema 1000. Butikken var laget med utgangspunkt i forretningsmodellen til tyske ALDI.

Per oktober 2020 hadde kjeden  butikker, hvorav 649 i Norge og 352 i Danmark. Butikk nummer  åpnet 1. oktober 2020 kl. 10.00 på Ranheim i Trondheim, og butikk nummer  åpnet 1. oktober 2020 kl. 10.01.

Navnet Rema har sin bakgrunn i ordene Reitan og mat.

 Rema 1000 i Norge 
Per 2016 var Rema 1000 Norges største dagligvarekjede målt i omsetning, på tross av at Kiwi hadde flere utsalgssteder. Selve butikkene i Rema 1000-kjeden drives hovedsakelig etter franchisetakerprinsippet. Rema 1000 Norge består av et hovedkontor på Ensjø i Oslo, samt ti regionkontor og fem distribunaler. Hovedkontorets oppgaver omfatter felles markedsføring og innkjøp, økonomi og IT, samt drift, etablering og sentrale støttefunksjoner. Regionkontorene er servicekontorer for butikkene i regionen, og tar seg av regional markedsføring og etablering av nye butikker i sitt område.Organisasjon , fra nettsidene til Rema 1000

 Egne merkevarer 

Rema 1000 har flere egne merkevarer (såkalte EMV-er): 

 REMA 1000 (tørrvarer)
 PRIMA (laveste pris)
 Softstyle (hygieneprodukter)
 Fiskeriet (sjømat)
 Solvinge (Norsk kylling AS) (100 % eierandel)
Norske bryggerier AS (100 % eierandel)
Stanges Gårdsprodukter (95 % eierandel)
Kolonihagen (82 % eierandel)
Grans bryggeri (50 % eierandel)
Spekeloftet (pinnekjøtt) (50 % eierandel)
Kjeldsberg kaffebrenneri (50 % eierandel)
BAMA Gruppen (20 % eierandel)
Konsernet har også eierandeler i flere foretak som leverer varer til REMA-butikkene.

 Overtagelse av Lidl Norge 

Den 14. mars 2008 signerte Rema 1000 en kontrakt som sikret dem all Lidls virksomhet i Norge. I oktober 2009 ble det kjent at Reitangruppen betalte 1,918 milliarder kroner for alle eiendommer som Lidl Norge eide og samtlige av Lidls butikker, lager, hovedkontor og ansatte.e24.no 18.10.2009: Lidl kostet Reitan 1,9 milliarder, besøkt 18. okt 2009

 Distribunaler og regioner 
Rema 1000 Norge er inndelt i 12 regioner, og har 6 distribunaler.
+RegionOmrådeAntall butikker (per 22. okt. 2020)DistribunalMidt-Norge (MN)Trøndelag fylke og Tynset72Rema Distribusjon Trondheim (RDT)NordTroms og Finnmark34Rema Distribusjon Narvik (RDN)NordlandNordland38RDT sør for Saltfjellet
RDN nord for SaltfjelletVestGamle Hordaland fylke (ikke Etne)72Rema Distribusjon Bergen (RDB)Nordre Vestland (NV)Møre og Romsdal og Vestland (butikker nord for Sognefjorden)42RDT i Møre og Romsdal
RDB i Vestland (nord for Sognefjorden)SørAgder39Rema Distribusjon Vagle (RDV)Sør Vest (SV)Rogaland fylke og Etne56Midtre Østland (MØ)Romerike (ikke Årnes, Aurskog, Høland), Asker og Bærum, Drammen (ikke Svelvik), Eiker, Modum, Lier56Rema Distribusjon Østlandet (RDØ)Nordre Østland (NØ)Innlandet (ikke Tynset)57OsloOslo og Gjelleråsen71Vestre Østland (VØ)Vestfold, Telemark, Kongsberg og Svelvik56Østre Østland (ØØ)Aurskog/Bjørkelangen/Løken, Follo, og Østfold.60Alle649Rema Distribusjon Import AS (RDI) (Forsyner de øvrige distribunalene med importerte varer)

 Rema 1000 i populærkulturen 
Den britiske komikeren og skuespilleren Rowan Atkinson (best kjent som Mr. Bean) spilte i flere REMA 1000-reklamer i løpet av 1990-tallet. Han spilte i tre reklamer i 1994.

 Galleri 

 Se også 
 Kuttisme

Referanser

Eksterne lenker



Kategori:Reitangruppen
Kategori:Norske detaljistselskaper
Kategori:Selskaper etablert i 1977
Kategori:Dagligvarekjeder